ויקישיתוף

**ויקישיתוף** (באנגלית: **Wikimedia Commons**) הוא מאגר של תמונות, צלילים וקובצי מולטימדיה אחרים חופשיים. זהו מיזם השייך לקרן ויקימדיה, והקבצים שהועלו לאתר זה יכולים לשמש את כל מיזמי קרן ויקימדיה בכל השפות. לחלופין, אפשר להשתמש בהם גם מחוץ לאתר זה, בהתאם לרישיון התוכן שמשתמשים בו (רשות הציבור או ברישיון חופשי אחר, כמו הרישיון לשימוש חופשי במסמכים של גנו).

בדצמבר 2023 מספר הקבצים החופשיים במאגר היה מעל 100 מיליון.

## היסטוריה
מיזם זה הוצע על ידי אריק מולר  ב-19 במרץ 2004, ונפתח ב-7 בספטמבר באותה שנה. המטרה העיקרית ליצירת מאגר כללי הייתה הרצון לצמצום שכפולי יצירות בין מיזמי ושפות ויקימדיה, שבשמם הדומה הועלו למיזמי ויקי שונים לפני שוויקישיתוף נוצר. האפשרות הטכנית לשימוש בכל הקבצים מוויקישיתוף בכל מיזמי ויקימדיה יושמה ואופשרה באוקטובר 2004, ובכל אתר ויקימדיה מאז יש אימוץ מהיר של ויקישיתוף כמחסן. לוגו המיזם הוכן על ידי רייד בילס, ששלח אותו בהתחלה לתחרות הלוגואים של ויקיחדשות. התמונה הוכנסה לתוך תחרות הלוגואים של ויקישיתוף, שם ניצחה, ואומצה באופן רשמי בנובמבר 2004.

במהלך חודש אפריל בשנת 2005, חברה מברלין בשם "Directmedia Publishing", הוציאה לאור מהדורה של ויקיפדיה בגרמנית ב-DVD, ונתרמו משם 10,000 עותקים של איורים ברשות הציבור, שהועלו עם המידע על התמונה ועל יוצריה.
שמאל|ממוזער|180px|פסיפס הלוגו של ויקימדיה
מספר הקבצים בוויקישיתוף הגיע ל-100,000 ב-24 במאי 2005 (ללא אלפי תמונות של מזג האוויר או של מידע שוק לוויקיחדשות). הוא גם קיבל אזכור של כבוד בפרסי "Prix Ars Electronica" במאי 2005. ויקישיתוף השיגו את הקובץ המיליון ב-30 בנובמבר 2006. תמונת הפסיפס של לוגו קרן ויקימדיה הוכן ידנית על ידי עורכי האתר, כדי לחגוג את ציון הדרך.

לאחר מכן, פותחו כלים לממשק בין ויקישיתוף לשאר אתרי קרן ויקימדיה. דניאל קִּינְזְלֶר כתב יישומים למציאת קטגוריות מתאימות לקבצים שהועלו ("CommonSense"), בדיקת שימוש בקובצי ויקישיתוף בשאר אתרי ויקימדיה ("CheckUsage"), איתור תמונות עם חוסר מידע על זכויות יוצרים, ומסירת מידע אודות פעולות ניהוליות כגון מחיקות באתרי ויקי רלוונטיים. לאתר גם יש עוד מנוע חיפוש לתמונות הקרוי בשם "MayFlower".

כלים וסקריפטים של העלאות מיוחדות, כמו ה-"commonist", נוצרו לפשט את תהליך ההעלאה של מספר רב של קבצים. בהוראה לסקור תצלומים חופשיים שהועלו לפליקר, משתמשים יכולים לשתף פעולה בהעלאת תמונות משם דרך תהליך חיצוני (""), משם הועלו יותר מ-10,000 קבצים לוויקישיתוף.

## מדיניות ושימוש
רוב מיזמי ויקימדיה עדיין מאפשרים העלאות מקומיות שלא יופיעו במיזמים אחרים או בשפות אחרות, אבל אפשרות זו מכוונת לשימוש ברישיונות שהמיזם המקומי מאפשר, אך ללא היתר לשיתוף בתכני זכויות יוצרים, כמו תוכן בשימוש הוגן. ויקישיתוף בעצמו אינו מאפשר העלאות בשימוש הוגן, העלאות שלא ברישיונות חופשיים, הכללת רישיונות המגבילים שימוש מסחרי ועבודות מועתקות. הרישיונות שמקובל לכלול הם הרישיון לשימוש חופשי במסמכים של גנו, רישיונות ייחוס ושיתוף זהה של Creative Commons ואת רשות הציבור.

שפת ברירת המחדל בוויקישיתוף היא אנגלית, אך משתמשים רשומים יכולים להתאים באופן אישי את ממשק המשתמש שלהם כך שישתמש בכל שפה אחרת. להרבה דפי תוכן (דפים ספציפיים ופורטלים), ישנו תרגום למגוון שפות. קבצים בוויקישיתוף מסווגים בשיטת הקטגוריות של מדיה ויקי. בנוסף, הם לעיתים קרובות מסווגים בדפי גלריה. על אף שמלכתחילה הוצע שהמיזם יכלול גם קובצי טקסט חופשיים, קובצי הטקסט אורחו במיזם אחות של ויקישיתוף – ויקיטקסט.

## איכות
שמאל|ממוזער|250px|התמונה שזכתה בתחרות "תמונת השנה 2012" בוויקישיתוף
לוויקישיתוף ישנם שני מנגנונים להכרה בעבודות איכותיות. האחד ידוע בשם "תמונות מומלצות" (Featured pictures), שם מוגשות למעמד זה תמונות, וקהילת חברי ויקישיתוף מצביעים האם לקבל או לדחות את המועמדויות. תהליך זה החל בנובמבר 2004.

המנגנון השני ידוע בשם "תמונות איכותיות" (Quality images), אשר נפתח ביוני 2006, ותהליך הגשת המועמדויות אליו פשוטות יותר מב"תמונות המומלצות". ל"תמונות האיכותיות" מתקבלות רק עבודות שנוצרו באמצעות משתמשי ויקימדיה, בעוד של"תמונות המומלצות" מתקבלות בנוסף מועמדויות של עבודות שנוצרו על ידי גוף שלישי, כמו נאס"א. תמונות האיכות נבחנות באיכותן הטכנית, ברזולוציה גבוהה, בחשיפה נכונה, בחדות ובקומפוזציה.

מיזם הערכת תמונות נוסף, ידוע בשם "תמונות מוערכות" (Valued images) שנפתח ב-1 ביוני 2008 במטרה להכיר באיור המוערך ביותר מסוגו. בניגוד לשני התהליכים האחרים, כל תמונה מוערכת בעיקר לפי המידה בה היא תורמת וממחישה את הנושא אותו היא מתארת והאם היא הטובה ביותר בהמחשת נושא זה.

### תמונת השנה
"תמונת השנה" בוויקישיתוף מוכרזת בכל שנה החל מינואר 2007. התמונות הטובות ביותר, מבין אלו שלהן רישיון חופשי וזכו לתג "תמונה מומלצת" במהלך השנה החולפת, מועמדות לתחרות. המשתמשים הפעילים במיזמי ויקימדיה בוחרים את תמונות השנה בשני סבבי הצבעה.

קובץ:Aurora borealis over Eielson Air Force Base, Alaska.jpg|תמונת השנה 2006: זוהר הקוטב מעל אגם בר, צולם בבסיס אילסון של חיל האוויר של ארצות הברית שבאלסקה בידי קצין.
קובץ:Broadway tower edit.jpg|תמונת השנה 2007: מגדל ברודוויי בקוטסוולדס שבאנגליה, הממלכה המאוחדת
קובץ:Biandintz eta zaldiak - modified2.jpg|תמונת השנה 2008: סוסי פוטוק (זן של פוני) על הר ביאנדיץ שבנווארה, ספרד. ברקע נראה הר איאקו הריה שבנפת גוויפוצ'ואה בחבל הבסקים הסמוך.
קובץ:Sikh pilgrim at the Golden Temple (Harmandir Sahib) in Amritsar, India.jpg|תמונת השנה 2009: צליין סיקי לאחר טבילה בבריכת מים בהארימנדיר סאהיב (מקדש האל) באמריטסר שבפנג'אב, הודו.
קובץ:Laser Towards Milky Ways Centre.jpg|תמונת השנה 2010: שימוש בלייזר להנחיית הטלסקופ הגדול מאוד לכיוון מרכז שביל החלב. הר סרו פרנאל שבמדבר אטקמה, צפון צ'ילה, אמצע אוגוסט
קובץ:Lake Bondhus Norway 2862.jpg|תמונת השנה 2011: אגם בונדוס בנורווגיה. ברקע ניתן לראות את קרחון בונדוס, היוצא מקרחון פולגפונה שבפארק הלאומי פולגפונה
קובץ:Pair of Merops apiaster feeding.jpg|תמונת השנה 2012: זוג שרקרקים מצויים בארייז', אוקסיטניה, צרפת. הנקבה שבקדמת התמונה ממתינה לחרק שהזכר מנסה לצוד עבורה.
קובץ:Glühwendel brennt durch.jpg|תמונת השנה 2013: חוט להט עשוי טונגסטן מתלקח ומעלה להבה במגע עם חמצן בנורת זכוכית סדוקה
קובץ:A butterfly feeding on the tears of a turtle in Ecuador.jpg|תמונת השנה 2014: שני פרפרים (Dryas iulia) שותים דמעות צבים (צבי אראו?) באקוודור. הצבים מאפשרים לפרפרים לשתות בשלווה כאשר הם מתחממים בשמש.
קובץ:Pluto-01 Stern 03 Pluto Color TXT.jpg|תמונת השנה 2015: תמונה בחדות גבוהה של פלוטו (הצבעים שופרו). צולמה ביולי על ידי הגשושית ניו הורייזונס של נאס"א
קובץ:Jubilee and Munin, Ravens, Tower of London 2016-04-30.jpg|תמונת השנה 2016: ג'ובילי ומיונן, שניים מהעורבים של מצודת לונדון שבאנגליה, הממלכה המאוחדת
קובץ:Perereca-macaco - Phyllomedusa rohdei.jpg|תמונת השנה 2017
קובץ:Evolution of a Tornado.jpg|תמונת השנה 2018: פוטומונטז' המורכב משמונה צילומים, בו נראית התפתחות טורנדו בקנזס, ארצות הברית. צולם בשנת 2016.
קובץ:Mud Cow Racing - Pacu Jawi - West Sumatra, Indonesia.jpg|תמונת השנה 2019: צמד בקר ועליהם מחרשה רצים בשדה אורז בוצי, כשמנהיגם אוחז במחרשה ועומד עליה. גמר מרוץ שוורים (בשפת המיננגקבאו האוסטרונזית: "פאקו ג'אווי") מסורתי בתנא דטאר שבמערב סומטרה, אינדונזיה, 2015.
קובץ:Alcedo atthis - Riserve naturali e aree contigue della fascia fluviale del Po.jpg|תמונת השנה 2020: שלדג גמדי שולה דג מהמים בשמורת הטבע של מקורות נהר פו, נפת ורצ'לי , פיימונטה, איטליה
קובץ:Holy SURP Hovhannes Church.jpg|תמונת השנה 2021: הכנסייה הקתולית הארמנית על־שם יוחנן בן זבדי בכפר סהרל (פר') שבמחוז צופיאן (פר'), אזור שבסתר (פר'), מזרח אזרבייג'ן, איראן. ינואר 2019.
קובץ:Phalacrocorax carbo, Egretta garzetta and Mareca strepera in Taudha Lake.jpg|תמונת השנה 2022: קורמורן גדול, לבנית קטנה וברווז אפור באגם ליד קטמנדו, נפאל


## ראו גם
* תוכן חופשי
* שיתוף קבצים
* עזרה:ויקישיתוף

## קישורים חיצוניים

* 

*  – העמוד הראשי באנגלית
* [ ויקישיתוף] – העמוד הראשי בעברית

## הערות שוליים

שיתוף
קטגוריה:אתרי אחסון תמונות
קטגוריה:אתרי אינטרנט שהושקו ב-2004